เทศบาลเมืองบางริ้น

บางริ้น เป็นองค์กรปกครองส่วนท้องถิ่นประเภทเทศบาลเมือง มีอาณาเขตครอบคลุมพื้นที่ทั้งตำบลบางริ้น อำเภอเมืองระนอง จังหวัดระนอง เขตเทศบาลตั้งอยู่ทางทิศใต้ของเขตเทศบาลเมืองระนอง เดิมได้รับการจัดตั้งเป็นสภาตำบลบางริ้นใน พ.ศ. 2516 เป็นองค์การบริหารส่วนตำบลบางริ้นใน พ.ศ. 2538 และเป็นเทศบาลตำบลใน พ.ศ. 2550 แล้วจึงยกฐานะขึ้นเป็นเทศบาลเมืองในวันที่ 24 เมษายน พ.ศ. 2556 เขตเทศบาลเมืองบางริ้นเป็นที่ตั้งของศาลากลางจังหวัดระนอง ใน พ.ศ. 2564 เขตเทศบาลมีประชากร 23,169 คน

เขตเทศบาลมีพื้นที่ติดกับทะเลอันดามันทางทิศตะวันตก ภูมิประเทศเป็นภูเขาทางด้านทิศตะวันออก มีที่ราบตอนกลาง และมีป่าชายเลนในแนวชายฝั่งทะเลอันดามัน ด้านเศรษฐกิจ ประชาชนนิยมประกอบอาชีพเกษตรกรรม โดยปลูกพืชเศรษฐกิจอย่างยางพารา นอกจากนี้ยังประกอบอาชีพประมงน้ำเค็มในพื้นที่เกาะกำ ซึ่งมีปลาชุกชุม การขนส่งมีถนนสายหลักอย่างถนนเพชรเกษมและทางหลวงหมายเลข 4080 ซึ่งเชื่อมต่อกับเทศบาลเมืองระนอง

เทศบาลเมืองบางริ้นเป็นที่ตั้งของบ่อน้ำพุร้อนพรรั้งในพื้นที่ของอุทยานแห่งชาติน้ำตกหงาว

อ้างอิง

แหล่งข้อมูลอื่น 
 เว็บไซต์เทศบาลเมืองบางริ้น

บางริ้น
บางริ้น